Document ID: 32012R0268
Publication Date: 2012-01-25

Title and Content:
DELEGOVANÉ NARIADENIE KOMISIE (EÚ) č. 268/2012
z 25. januára 2012,
ktorým sa mení a dopĺňa príloha I k nariadeniu Európskeho parlamentu a Rady (EÚ) č. 211/2011 o iniciatíve občanov
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (1), a najmä na jeho článok 7 ods. 3,
keďže:
(1)
V článku 7 ods. 2 nariadenia (EÚ) č. 211/2011 sa stanovuje, že najmenej v jednej štvrtine členských štátov by mal minimálny počet signatárov iniciatívy občanov zodpovedať počtu poslancov Európskeho parlamentu zvolených v každom členskom štáte, vynásobenému číslom 750. Tieto minimálne počty sú uvedené v prílohe I k nariadeniu.
(2)
Zloženie Európskeho parlamentu sa zmenilo na základe protokolu, ktorým sa mení a dopĺňa Protokol o prechodných ustanoveniach, ktorý je pripojený k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu (2), ktorý nadobudol platnosť 1. decembra 2011.
(3)
Príloha I k nariadeniu (EÚ) č. 211/2011 by sa preto mala zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Príloha I k nariadeniu (EÚ) č. 211/2011 sa nahrádza prílohou k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. januára 2012

Classification:
Level 1 Topics: 100142
100144
Level 2 Topics: 100176
100166
100163
Level 3 Topics: 2573
5442
53
41
All Topics: 2363
2578
53
5491